ویرنگا قومی پارک

ویرنگا قومی پارک جمہوری جمہوریہ کانگو کے مشرقی حصے میں البرٹائن رفٹ ویلی میں واقع ایک قومی پارک ہے۔ یہ سنہ 1925ء میں بنایا گیا تھا۔ اس کی بلندی سملیکی وادی میں   سے لے کر روینزوری پہاڑوں میں  تک ہے۔ ۔ شمال سے جنوب تک، زیادہ تر مشرق میں یوگنڈا اور روانڈا کے ساتھ بین الاقوامی سرحدوں کے ساتھ یہ تقریباً 300 کلومیٹر (190 میل)  تک پھیلا ہوا ہے۔  یہ 8090 مربع کلومیٹر (3120 مربع میل) کے رقبے پر محیط ہے۔  

پارک میں دو فعال آتش فشاں واقع ہیں، ماؤنٹ نیراگونگو اور نیاموراگیرا۔ ان آتش فشانوں نے قومی پارک کے متنوع مسکنوں اور جنگلی حیات کو نمایاں طور پر تشکیل دیا ہے۔ 3,000 سے زیادہ حیوانات اور پھولوں کی انواع ریکارڈ کی گئی ہیں، جن میں سے 300 سے زیادہ البرٹائن رفٹ وادی کی مقامی ہیں۔ جن میں مشرقی گوریلا (گوریلا بیرنگی) اور سنہری بندر (Cercopithecus kandti) شامل ہیں۔  

سنہ 1979ء میں، نیشنل پارک کو اس کی رہائش گاہوں کے بھرپور تنوع، غیر معمولی حیاتیاتی تنوع اور مقامی آبادی اور اس کے نایاب پہاڑی گوریلوں کی رہائش کے تحفظ کی وجہ سے، یونیسکو کے عالمی ثقافتی ورثہ کے طور پر درج کیا گیا تھا۔  شہری بے امنی اور خطے میں انسانی موجودگی میں اضافے کی وجہ سے یہ سنہ 1994ء سے خطرے کی زد میں عالمی ثقافتی ورثہ کی فہرست میں درج ہے۔ 

باغی گروپوں کی طرف سے پارک پر کئی مہلک حملے ہو چکے ہیں اور پارک کے کئی رینجرز اہلکار مارے گئے ہیں۔

 حوالہ جات 

زمرہ:جمہوری جمہوریہ کانگو کے قومی پارک
زمرہ:جمہوری جمہوریہ کانگو میں تحفظ
زمرہ:شمالی کیوو
زمرہ:خطرہ سے دوچار عالمی ثقافتی ورثہ مقامات
زمرہ:جمہوری جمہوریہ کانگو میں مقامات عالمی ثقافتی ورثہ